[{"text_idx": "#000001", "text": "Byddaf yn cysylltu \u2018m cymuned drwy fwyd"}, {"text_idx": "#000002", "text": "Mae\u2019r bwyd rydyn ni\u2019n ei fwyta yn cael effaith fawr ar fywyd yng Nghaerdydd \u2013 nid yn unig ar iechyd pobl, ond ar gymunedau a busnesau, ffermwyr a chynhyrchwyr bwyd, a\u2019r amgylchedd hefyd."}, {"text_idx": "#000003", "text": "Mae bwyd da yn creu cymunedau cryf, iach a gwydn. Gallwch fod yn rhan o hynny \u2013 gan gydweithio ag eraill yn eich cymuned i ddylanwadu ar y system fwyd leol."}, {"text_idx": "#000004", "text": "Mae bwyd yn ffordd wych o ddod a\u0302 phobl yn nes at ei gilydd \u2013 drwy rannu bwyd a ryseitiau, coginio gyda\u2019ch gilydd a chymryd rhan mewn digwyddiadau, gallwch hefyd ddysgu sgiliau newydd yn ymwneud a\u0302 thyfu, coginio a maeth."}, {"text_idx": "#000005", "text": "Mae llawer o ddigwyddiadau a gweithgareddau bwyd ar draws y ddinas y gallwch gymryd rhan ynddyn nhw. Bob blwyddyn, mae Edible Cardiff yn cynnal gw\u0302yl dyfu flynyddol ledled Caerdydd, gan helpu pobl i gael gafael ar blanhigion, hadau a\u2019r sgiliau sydd eu hangen arnyn nhw i dyfu bwyd gartref. ae hynny\u2019n lle gwych i ddechrau. Os ydych chi eisiau cymryd mwy o ran, chwiliwch am ddigwyddiadau yn eich cymdogaeth chi \u2013 mae gan lawer o leoedd bellach ddigwyddiadau fel swper cymunedol neu farchnadoedd dros dro. Ac mae gan Dewch at Eich Gilydd Bwyd am Oes gyllid ac adnoddau i helpu grwpiau i drefnu digwyddiadau a gweithgareddau. Gallwch hefyd ymuno a\u0302 rhwydwaith Bwyd Caerdydd fel ffordd o ganfod ysbrydoliaeth a chefnogaeth gan eraill."}, {"text_idx": "#000006", "text": "Os hoffech fynd gam ymhellach, beth am ystyried dechrau eich digwyddiad eich hun fel ffordd o rannu\u2019r hyn rydych chi\u2019n ei wybod a\u2019i garu am fwyd a\u0302 phobl yn eich cymuned? Mae Bwyd Caerdydd wedi sefydlu cynllun i gefnogi pobl i wneud yr hyn a elwir yn Gymdogaethau Bwyd Da. Gallech fod yn cynnal eich digwyddiadau bwyd cymunedol eich hun y gellid eu cyflwyno ar draws y ddinas hyd yn oed."}, {"text_idx": "#000007", "text": "Os ydych yn rhedeg busnes, un o\u2019r ffyrdd gorau o gysylltu a\u0302\u2019r gymuned yw drwy weithio gyda chyflenwyr lleol moesegol. Mae gan Gaerdydd nifer cynyddol o fentrau cymdeithasol ac nid er elw yn y sector bwyd. Mae gwario arian gyda nhw yn golygu eich bod nid yn unig yn cefnogi cyflenwr, ond yn ariannu eu cenhadaeth gymdeithasol hefyd \u2013 boed hynny\u2019n gefnogi ffoaduriaid, ariannu cyfleusterau cymunedol neu helpu pobl mewn angen i gael gafael ar fwyd."}, {"text_idx": "#000008", "text": "Rydym i gyd yn rhan o gymuned, lle bynnag yr ydym yn y ddinas \u2013 a gyda\u2019n gilydd, drwy fwyd, gallwn wneud y cymunedau a\u2019r cysylltiadau hynny hyd yn oed yn gryfach"}, {"text_idx": "#000009", "text": "Cefnogi eich cydweithfa fwyd neu brosiect bwyd iach lleol"}, {"text_idx": "#000010", "text": "Sefydlu eich prosiect bwyd iach neu\u2019ch cydweithfa fwyd eich hun"}, {"text_idx": "#000011", "text": "Ymunwch a\u0302 gweithgaredd bwyd da neu swper cymunedol yn eich ardal chi"}, {"text_idx": "#000012", "text": "Lawrlwytho\u2019r ap Olio a rhannwch fwyd dros ben sydd gyda\u2019ch cymdogion"}, {"text_idx": "#000013", "text": "Defnyddio #BwydDaCaerdydd i rannu eich nodau bwyd, ryseitiau, awgrymiadau a gweithgaredd o fewn eich cymuned eich hun"}, {"text_idx": "#000017", "text": "Byddaf yn cefnogi busnesau bwyd lleol"}]